Die Restaurant | Bontie se Bloggery
September 17, 2015 September 17, 2015 ~ Stories Uit My Wereld
So oppad kom ons een aand by Die Restaurant.
'n Baie interessante plek. Op die strand. Die geregte is alles buffet. Tipiese Suid Afrikaanse geregte. Dit is onder andere snoek, Maleise skaapkerrie, afval, melktert, Koesisters ensovoorts. Die plek is vol gepak. Twee, miskien ex-Kaapse Klopse, sing tipiese Afrikaanse liedjies, op Spaanse serenade manier, tussen die tafels deur. Selfs De La Rey, om die Afrikaners bietjie meer te beïndruk.
Die diens is voortreflik en die eienaar, 'n vroeë dertig aangename jong man, stap tussen die tafels rond met 'n geselsie hier en 'n grappie daar.
So kom hy by ons tafel verby en ek vra die vraag waarvoor, so lyk dit my, hy die heel aand gewag het. "Hoe gebeur dit dat 'n jong man soos jy so 'n groot suksesvolle restaurant besit?"
Die mannetjie trek net daar 'n stoel uit en begin vertel 'n storie wat ons baie later as wat ons beplan het, uit die restaurant laat gaan.
"Oom sal my nie glo nie maar die ding het eintlik by my oupa begin. My oupa het hierdie dorp op die map gesit. My oupa het die grootse plaas in die omgewing gehad. My oupa was skatryk."
Van sy oupa gaan hy na sy, net so skatryk, pa en sy oom toe. Hulle kon nie by sy oupa erf nie want sy oupa het geglo 'n man moet vir homself sorg en onder begin. Daarom het sy pa en sy oom agthonderd duisend rand by Landbank geleen om hul eie plaas te koop. Die mees gesiene persoon in die omgewing, dis nou sy pa. So het hy verder sy pa se skatte en entrepreneurs eienskappe besing.
Toe kom sy persoonlike eienskappe en glorie aan die beurt. Hierdie gloriesang het geensins tekort gekiet aan sy pa sin nie. In teendeel, dit was meer indrukwekkend. Alles gebaseer op die feit dan sy pa, soos sy oupa, van sy seun verwag het om sy eie potjie te krap.
Van sub-A tot graad drie het hy gewerk as petrol-joggie. In graad ses het hy sy eie snoepie by die skool gehad. Hy het as skoonmaker op sy pa se plesierboot se donkerste binneste gewerk, enkel diep in die kak. Dieselfde tyd ook iemand anders se boot skoongemaak. Hy was ook in beheer van 'n boot vir iemand anders en het in 'n stadium selfs sy eie skip besit.
Met detail is vertel dat alles verkoop is en oorsee gegaan is. Alles verloor en teruggekom.
Iemand het besluit om hom die geleentheid te gee om Die Restaurant op 'n winsverdeling basis oor te neem.
… en toe is die storie verby…
… en die kos was nie so lekker nie…
… die goedkoop wyn was baie duur…
… die atmosfeer het opgemaak daarvoor maar die lang storie het alles weer
Moet nie vra wat jy nie regtig wil hoor nie.
< Previous Blomme Kyk
Next > Die Inbreker
8 thoughts on "Die Restaurant"
September 17, 2015 om 5:35 nm
Eish… julle eet darem baie uit. Gelukkige mense.
September 17, 2015 om 7:27 nm
Hoop die kos was darem net soveel as die storie.
September 18, 2015 om 5:29 vm
Ai. Ek wonder of hy ook daardie geloof oor seuns wat nie mag deel in die sukses nie, gaan oordra na sý konders?
Sies tog, hy het eintlik baie hard gewerk daarvoor.
September 18, 2015 om 9:07 vm
Oulik geskryf! Moet sê, ek sou dit meer geniet het met 'n fototjie daarby?
September 24, 2015 om 3:30 nm
Lekker geskryf, maar die ou klink na 'n bull shitter.
Oktober 2, 2015 om 7:43 vm
Leker man. Jy kan ook maar gerus begin dink aan n bundel saamstel. Eintlik kos dit niks as jy alles self doen. Vat net tyd en deursettingsvermoë.
Oktober 2, 2015 om 8:28 vm
Sal graag meer wil weet oor die proses. Het jy 'n email address of Skype of iets? Jy kan my mail by jenbbonthuys@gmail.com